Ott Tänaku ja Martin Järveoja meeskonda Toyotat ootab uuel hooajal ees uuenduskuur, kirjutab Soome rahvusringhääling. Esapekka Lappi siirdub Citroeni ja MM-sarja neljandat meest hakkab asendama 24-aastane WRC2 sarjas sõitev Jari Huttunen.

Huttunen kuulub tänavu Hyndai järelkasvumeeskonda ja on eksmaailmameistri Marcus Grönholmi õpilane. Möödunud aastal võitis ta Soome rallil neljarattaveolise masinaga WRC2-arvestuse. Tänavu sõidab ta Hyundai i20 R5 roolis ning punktikohad on WRC2 arvestuses ette näidata nii Soomest, Mehhikost kui ka Rootsist.

Hetkel on Toyotal sõlmitud leping järgmiseks hooajak vaid Ott Tänakuga, kes möödunud aastal allkirjastas kaheaastase kontrahti. Suure tõenäosusega jätkab Toyotas ka Jari-Matti Latvala, kes sai viimati toimunud Türgi MM-rallil teise koha kolmanda MM-ralli järjest võitnud Tänaku järel.